A câștigat Campionatul Mondial pentru juniori din 1974 de la Istanbul. În același an a cucerit medalia de argint pe echipe la Campionatul Mondial pentru seniori de la Grenoble, și în anul următor medalia de bronz pe echipe la ediția de la Budapesta. A luat parte la ambele probe Jocurile Olimpice de vară din 1976 de la Montreal. La individual s-a clasat pe locul patru. Pe echipe România și-a adjudecat al treilea loc pe podium, după ce a învins Ungaria. Pentru acest rezultat a fost numit maestru emerit al sportului. În anul 1977 a obținut cea de-a doua medalie mondială de argint pe echipe la Buenos Aires, apoi două locuri patru în 1978 și în 1979. A participat din nou la ambele probe la Jocurile Olimpice de vară din 1980 de la Moscova, dar nu a cucerit nici o medalie. La Los Angeles 1984 s-a clasat pe locul 8 la individual și a cucerit medalia de bronz cu echipa.